open-index/open-wikipedia-markdown huggingface dataset:
Ηλιακή έκλειψη της 25ης Οκτωβρίου 2022

Μια **μερική [[Έκλειψη Ηλίου|έκλειψη ηλίου]]** έλαβε χώρα στις 25 Οκτωβρίου 2022 και ήταν ορατή στην Ευρώπη, στα Ουράλια Όρη, στη Δυτική Σιβηρία, στη Μέση Ανατολή και στη Βορειοανατολική Αφρική. Η μέγιστη φάση της μερικής έκλειψης παρατηρήθηκε στη Δυτική Σιβηρία, στη Ρωσία, κοντά στο Νιζνεβάρτοβσκ. Εκεί η Σελήνη κάλυψε περίπου το 82% του ηλιακού δίσκου.

Η μερική έκλειψη ήταν ορατή σε όλη την Ελλάδα, με την καλύτερη παρατήρηση να λαμβάνει χώρα στον Βόρειο Έβρο, κοντά στην Ορεστιάδα (κάλυψη του 35% του ηλιακού δίσκου), ενώ στην υπόλοιπη χώρα είχαμε κάλυψη του ηλιακού δίσκου από τη Σελήνη από 21 έως 35%.

 

## Δείτε επίσης
Κατάλογος ηλιακών εκλείψεων ορατών από την Ελλάδα

## Παραπομπές


Κατηγορία:Εκλείψεις
Κατηγορία:2022
Ηλιακή έκλειψη της 2ας Αυγούστου 2027

Μια ολική έκλειψη ηλίου θα συμβεί σε μεγάλο μέρος του κεντρικού ανατολικού ημισφαιρίου τη Δευτέρα, 2 Αυγούστου 2027. Θα ξεκινήσει πάνω από τον ανατολικό Ατλαντικό Ωκεανό και η ολικότητα θα είναι ορατή στα στενά του Γιβραλτάρ μεταξύ Ισπανίας και Μαρόκου, στη νότια Ισπανία, καθώς και σε μέρη της Βόρειας Αφρικής και της Μέσης Ανατολής, αλλά και στο βόρειο άκρο του Κέρατος της Αφρικής. Στο μεγαλύτερο μέρος του ανατολικού ημισφαιρίου η έκλειψη θα είναι ορατή σαν μερική. Η ολική έκλειψη θα γίνει ορατή από μεγάλες πόλεις, όπως το Λούξορ στην κεντρική Αίγυπτο, τη Τζέντα και τη Μέκκα της νότιας Σαουδικής Αραβίας και τη Σαναά στη νότια Υεμένη. Στην Τυνησία, θα είναι η πρώτη από τις τρεις ολικές εκλείψεις που θα συμβούν στην χώρα τον 21ο αιώνα και η ολικότητα θα είναι ορατή στο κεντρικό τμήμα της χώρας.

Η μέγιστη διάρκεια της ολικότητας θα παρατηρηθεί στην Αίγυπτο, περίπου 60 χιλιόμετρα νοτιοανατολικά του Λούξορ και θα διαρκέσει 6 λεπτά και 22 δευτερόλεπτα. Έτσι, αυτή η ολική έκλειψη θα είναι η δεύτερη μεγαλύτερη σε διάρκεια για τον 21ο αιώνα, μικρότερη κατά 16 περίπου δευτερόλεπτα, από την μεγαλύτερη ολική έκλειψη του 21ου αιώνα που έλαβε χώρα στις 22 Ιουλίου 2009.

## Στην Ελλάδα
Η έκλειψη θα είναι ορατή ως μερική σε όλη την ελληνική επικράτεια. Στο νησί της Γαύδου, η σελήνη θα καλύψει το 90% του ηλιακού δίσκου (η καλύτερη έκλειψη στην περιοχή από το 2006), ενώ στην υπόλοιπη Ελλάδα προβλέπεται να καλυφθεί το 60-89% του ηλιακού δίσκου.

## Εικόνες
Αρχείο:SE2027Aug02T.gif

Το "μονοπάτι" της έκλειψης.

## Δείτε επίσης
Κατάλογος ηλιακών εκλείψεων ορατών από την Ελλάδα

## Παραπομπές


20270802
Διεθνής Ένωση Κινηματογραφικών και Τηλεοπτικών Σχολών

Η **Διεθνής Ένωση Κινηματογραφικών και Τηλεοπτικών Σχολών** (CILECT) αποτελείται από τις σημαντικότερες σχολές κινηματογράφου και τηλεόρασης στον κόσμο και ιδρύθηκε στις Κάννες το 1955.

Σκοπός της είναι να προσφέρει ένα μέσο για την ανταλλαγή ιδεών μεταξύ των σχολών μελών και να τους βοηθήσει να κατανοήσουν το μέλλον της εκπαίδευσης για δημιουργικό προσωπικό στον κινηματογράφο, την τηλεόραση και τα σχετικά μέσα.

Είναι αφιερωμένη στη δημιουργία, ανάπτυξη και διατήρηση της περιφερειακής και διεθνούς συνεργασίας μεταξύ των σχολών μελών της και στην ενθάρρυνση της κινηματογραφικής και τηλεοπτικής κατάρτισης στον αναπτυσσόμενο κόσμο.
## Περιφερειακές οργανώσεις
*Ο **Ευρωπαϊκός Όμιλος για τις Κινηματογραφικές και Τηλεοπτικές Σχολές** (GEECT) είναι η οργάνωση των ευρωπαϊκών μελών του CILECT, συμπεριλαμβανομένων των σχολών του Ισραήλ, του Λιβάνου και της Γεωργίας.
*Η **CILECT Ibero América** (CIBA) είναι η οργάνωση των λατινοαμερικανικών και ισπανικών κινηματογραφικών σχολών της CILECT.
*Η **CILECT Association Asia-Pacific** (CAPA) είναι ο περιφερειακός οργανισμός των σχολών μελών της CILECT στην περιοχή Ασίας-Ειρηνικού.
*Η **Περιφερειακή Ένωση CILECT Africa** (CARA) είναι η οργάνωση των σχολών μελών της CILECT στην περιοχή της Αφρικής.
*Η **Περιφερειακή Ένωση Βορειοαμερικανών** (CNA) είναι η οργάνωση των σχολών μελών της CILECT στον Καναδά και στις ΗΠΑ.
## Εξωτερικοί σύνδεσμοι
*Ο  

Κατηγορία:Διεθνείς οργανισμοί ραδιοτηλεόρασης
Κατηγορία:Διεθνείς οργανισμοί με έδρα τη Γαλλία
Μαχμούτογλου Νιζαμουντίν Αχμέτ Πασάς

Ο **Μαχμούτογλου Νιζαμουντίν Αχμέτ Πασάς** (Οθ. Τούρκικα:محمود اوغلو نظام الدين احمد باشا) (Τούρκικα: *Mahmudoğlu Nizamüddin Ahmed Paşa*, 1281 - 25 Ιανουαρίου 1380) ήταν Μεγάλος Βεζίρης της Οθωμανικής Αυτοκρατορίας, από το 1331 μέχρι το 1348.

## Παραπομπές


Κατηγορία:Μεγάλοι Βεζίρηδες
Απείθειο

Το **Απείθειο** ήταν μια πόλη της αρχαίας Μαλιείδας στην αρχαία Θεσσαλία.

Η τοποθεσία του Απειθείου είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Νέος Δημοκράτης

Ο ***Νέος Δημοκράτης*** ήταν μια καθημερινή κυπριακή εφημερίδα, η οποία εκδιδόταν από το 1949 έως το 1955. Αποτελούσε όργανο της κεντρικής επιτροπής του Ανορθωτικού Κόμματος Εργαζομένου Λαού (ΑΚΕΛ).

## Ιστορικό
Ο Νέος Δημοκράτης διαδέχθηκε την εφημερίδα Δημοκράτης η οποία ανέστειλε την έκδοση της στις 20 Μαρτίου 1949 ύστερα από καταδικαστική απόφαση σύμφωνα με την οποία ο υπεύθυνος της εφημερίδας Μίνως Περδίος φυλακίστηκε για την συγγραφή άρθρου στασιαστικού περιεχομένου. Διασώζονται φύλλα έως τις 31 Μαρτίου 1955. Ωστόσο, υπάρχουν πληροφορίες ότι κυκλοφορούσε έως τον Μάιο του 1955.

Ο Νέος Δημοκράτης είχε μεγάλο μέγεθος (62x46 εκ.), ήταν εννιάστηλη (πλάτος στήλης 4,5 εκ.) και τετρασέλιδη. Ιδιοκτήτης της εφημερίδας παρουσιαζόταν ο Κώστας Χριστοδούλου Μουσκής. Διευθυντής και αρχισυντάκτης ήταν ο δημοσιογράφος Διομήδης Γαλανός. Σύμφωνα με τον νόμο, υπεύθυνος ήταν ο Μιλτιάδης Χριστοδούλου. Αργότερα ως υπεύθυνοι έκδοσης της εφημερίδας παρουσιάζονταν οι Μίνως Περδίος και Νίκος Κατσουρίδης, στελέχη του ΑΚΕΛ.

## Παραπομπές


## Πηγές
*
*

Κατηγορία:Εφημερίδες με τόπο έκδοσης την Κύπρο στην ελληνική γλώσσα
Κατηγορία:Εφημερίδες με τόπο έκδοσης την Κύπρο
Κατηγορία:Κομμουνιστικές εφημερίδες
Κατηγορία:Ανορθωτικό Κόμμα Εργαζόμενου Λαού
Υπερνομαρχίες της Ελλάδας

μικρογραφία|300x300εσ|Χάρτης των υπερνομαρχιών. Υπόμνημα: <br /> * Μπλε: Υπερνομαρχία Αθηνών-Πειραιώς<br> * Πράσινο: Υπερνομαρχία Δράμας-Καβάλας-Ξάνθης<br> * Κόκκινο: Υπερνομαρχία Ροδόπης-Έβρου

Οι **υπερνομαρχίες της [[Ελλάδα|Ελλάδας]]** ήταν διοικητικές μονάδες δεύτερου βαθμού και μια διοικητική μονάδα ανάμεσα στις περιφέρειες και τους νομούς. Διευθύνονταν από έναν εκλεγμένο αλλά σε μεγάλο βαθμό διακοσμητικό υπερνομάρχη, ενώ τα νομαρχιακά καθήκοντα εκτελούνταν από τους νομάρχες των συστατικών νομών των υπερνομαρχιών. Οι υπερνομαρχίες ήταν οι παρακάτω:

* Υπερνομαρχία Αθηνών-Πειραιώς
*Υπερνομαρχία Δράμας-Καβάλας-Ξάνθης
*Υπερνομαρχία Ροδόπης-Έβρου

Ο θεσμός καταργήθηκε στις στις 31 Δεκεμβρίου 2010 με την εφαρμογή του  Πρόγραμματος Καλλικράτης

## Δείτε επίσης

* Νομός Αττικής

## Παραπομπές

Κατηγορία:Πρώην διοικητικές διαιρέσεις της Ελλάδας
Υπερνομαρχία Δράμας-Καβάλας-Ξάνθης

μικρογραφία|300x300εσ|Η υπερνομαρχία Δράμας-Καβάλας-Ξάνθης εμφανίζεται με πράσινο
Η **υπερνομαρχία Δράμας-Καβάλας-Ξάνθης** ήταν μία από τις τρεις υπερνομαρχίες της Ελλάδας.

Αποτελούνταν από τον νομό Δράμας στα βορειοδυτικά, τον νομό Καβάλας στα κεντρικά και νότια, και τον νομό Ξάνθης στα ανατολικά. 

Ο θεσμός καταργήθηκε στις στις 31 Δεκεμβρίου 2010 με την εφαρμογή του  Πρόγραμματος Καλλικράτης

## Παραπομπές

Κατηγορία:Πρώην διοικητικές διαιρέσεις της Ελλάδας
Υπερνομαρχία Ροδόπης-Έβρου

μικρογραφία|300x300εσ|Χάρτης των υπερνομαρχιών της Ελλάδας. Η υπερνομαρχία Ροδόπης-Έβρου εμφανίζεται με κόκκινο.
Η **υπερνομαρχία Ροδόπης-Έβρου** ήταν μία από τις τρεις υπερνομαρχίες της Ελλάδας.

Αποτελούνταν από τον Νομό Ροδόπης στα δυτικά και τον νομό Έβρου στα ανατολικά. 

Ο θεσμός καταργήθηκε στις στις 31 Δεκεμβρίου 2010 με την εφαρμογή του  Πρόγραμματος Καλλικράτης

## Δείτε επίσης
* Θράκη (διαμέρισμα)

## Παραπομπές


Κατηγορία:Θράκη (διαμέρισμα)
Κατηγορία:Πρώην διοικητικές διαιρέσεις της Ελλάδας
Δημήτριος Λιβέρας

Ο **Δημήτριος Λιβέρας** ήταν Ελληνοκύπριος πολιτικός. Διετέλεσε Υπουργός Δικαιοσύνης, Υπουργός Προεδρίας και βουλευτής εκλεγμένος στην Εκλογική Περιφέρεια Λευκωσίας με το ΔΗΚΟ.

## Βιογραφικά στοιχεία
Ο Δημήτριος Λιβέρας γεννήθηκε στην Λευκωσία το 1933. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως δικηγόρος.

Απεβίωσε το 2003.

## Πολιτική διαδρομή
Ο Δημήτρης Λιβέρας ήταν ιδρυτικό μέλος του ΔΗΚΟ το 1976.

Εξελέγη βουλευτής στις Βουλευτικές εκλογές 1981 στην Εκλογική Περιφέρεια Λευκωσίας με το ΔΗΚΟ για την Δ΄ Κοινοβουλευτική Περίοδο. Ωστόσο, τον Φεβρουάριο του 1982 απώλεσε τη βουλευτική έδρα μετά από απόφαση του εκλογοδικείου.

Την περίοδο 1982-1985 διορίστηκε πρόεδρος του διοικητικού συμβουλίου της Αρχής Λιμένων Κύπρου.

Στις 7 Ιανουαρίου 1985 διορίστηκε Υπουργός Δικαιοσύνης στην κυβέρνηση Σπύρου Κυπριανού 1983. Παράλληλα, διετέλεσε για μικρό χρονικό διάστημα Υπουργός Προεδρίας.

## Παραπομπές

## Πηγές
*

|-

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Υπουργοί Δικαιοσύνης (Κύπρος)
Κατηγορία:Υπουργοί Προεδρίας της Κύπρου
Κατηγορία:Κυβέρνηση Σπύρου Κυπριανού 1983
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Νίκος Χαρδαλιάς

Ο **Νίκος Χαρδαλιάς** (Βύρωνας Αττικής, 10 Νοεμβρίου 1968) είναι Έλληνας πολιτικός της Νέας Δημοκρατίας, που υπηρετεί ως Περιφερειάρχης Αττικής, από τον Ιανουάριο του 2024.  

Διετέλεσε αναπληρωτής Υπουργός Εθνικής Άμυνας στην κυβέρνηση Κυριάκου Μητσοτάκη από το 2021 έως το 2023. Πριν από αυτή την θέση, διετέλεσε υφυπουργός  και γενικός γραμματέας Πολιτικής Προστασίας από το 2019 έως το 2021. Επίσης, διετέλεσε δήμαρχος Βύρωνα από το 2003 έως το 2014. 

## Βιογραφία
Γεννήθηκε στις 10 Νοεμβρίου 1968 στον Βύρωνα και κατάγεται από τη Γρανίτσα Ευρυτανίας. Είναι απόφοιτος της Βαρβακείου Προτύπου Σχολής. Σπούδασε Πολιτικές Επιστήμες και Διεθνείς Σχέσεις στο Πανεπιστήμιο του Κεντ του Ηνωμένου Βασιλείου. Έχει μεταπτυχιακές σπουδές στην Πολιτική Επικοινωνία και τα ΜΜΕ. Έχει ειδικευθεί σε θέματα Περιφερειακής Ανάπτυξης και Ευρωπαϊκής Ολοκλήρωσης.

Το 1994 εκλέχτηκε Δημοτικός Σύμβουλος με το ΔΗΜΟΤΙΚΟ ΣΥΝΑΓΕΡΜΟ και τον υποψήφιο Δήμαρχο τότε, Δημήτρη Δράκο, ενώ το 1998 κατέρχεται στις εκλογές ως υποψήφιος Δήμαρχος, επικεφαλής του συνδυασμού ΕΠΟΧΗ ΔΗΜΙΟΥΡΓΙΑΣ και συγκεντρώνει ποσοστό 31,9% και 48,9% στον α’ και β’ γύρο αντίστοιχα. Τον Οκτώβριο του 2002, εξελέγη Δήμαρχος Βύρωνα, με τη στήριξη της Νέας Δημοκρατίας και από το 2003 έως το 2014 υπηρέτησε αυτή τη θέση και από το 2014 έως το 2019 ήταν περιφερειακός σύμβουλος Αττικής. Ο Χαρδαλιάς έχει καταδικαστεί δυο φορές από Ελληνικά δικαστήρια (ένα χρόνο φυλάκιση με αναστολή και 3.000 ευρώ πρόστιμο το 2015 και έξι μήνες με αναστολή το 2016) για ρύπανση στην περιοχή Εργάνη (δασική περιοχή στον Υμηττό) κατά την περίοδο που ήταν δήμαρχος του Βύρωνα. Η ρύπανση αφορά την εναπόθεση απορριμμάτων στην περιοχή κατά τη διάρκεια έργων κατασκευής δρόμων του δήμου. 

Είναι μέλος της Πολιτικής Επιτροπής της Νέας Δημοκρατίας, γραμματέας Τοπικής Αυτοδιοίκησης και αναπληρωτής γραμματέας της Πολιτικής Επιτροπής του κόμματος. Στις 19 Ιουλίου του 2019, διορίστηκε γενικός γραμματέας Πολιτικής Προστασίας στο Υπουργείο Προστασίας του Πολίτη στην κυβέρνηση του Κυριάκου Μητσοτάκη. Στις 15 Μαρτίου 2020 ορίστηκε υφυπουργός Πολιτικής Προστασίας και Διαχείρισης Κρίσεων. Ανέλαβε μαζί με τον Σωτήρη Τσίοδρα την ενημέρωση των πολιτών σχετικά με την επιδημία του κορονοϊού στην Ελλάδα, αναλαμβάνοντας το κομμάτι της ανακοίνωσης των μέτρων και της τήρησής τους.

Ανέλαβε τον συντονισμό της αντιμετώπισης των δασικών πυρκαγιών το καλοκαίρι του 2021. Στις 16 Αυγούστου 2021, ενώ βρισκόταν εν εξελίξει φωτιά στην Κερατέα, υπέστη έμφραγμα του μυοκαρδίου το οποίο αντιμετωπίστηκε με την τοποθέτηση stent. Κατόπιν ανασχηματισμού της κυβέρνησης την 31η Αυγούστου 2021, ο Νίκος Χαρδαλιάς ορίστηκε Υφυπουργός Εθνικής Άμυνας, αντικαθιστώντας τον Αλκιβιάδη Στεφανή.

Εξελέγη περιφερειάρχης Αττικής στις αυτοδιοικητικές εκλογές του Οκτωβρίου 2023, από τον πρώτο γύρο λαμβάνοντας ποσοστό 47,74%, ως επικεφαλής του συνδυασμού «Αττική Μπροστά - Νίκος Χαρδαλιάς».

## Παραπομπές

Κατηγορία:Δήμαρχοι Βύρωνα
Κατηγορία:Έλληνες Γενικοί Γραμματείς
Κατηγορία:Έλληνες υφυπουργοί Προστασίας του Πολίτη
Κατηγορία:Έλληνες υφυπουργοί Εθνικής Άμυνας
Κατηγορία:Περιφερειάρχες Αττικής
Λάμπρος Νικολαΐδης

Ο **Λάμπρος Νικολαΐδης** ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με το ΑΚΕΛ.

## Βιογραφικά στοιχεία
Ο Λάμπρος Νικολαΐδης γεννήθηκε στην Πέγεια το 1909. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως δικηγόρος.

Απεβίωσε το 1998.

## Πολιτική διαδρομή
Διεκδίκησε εκλογή στις Βουλευτικές εκλογές 1981 στην Εκλογική Περιφέρεια Πάφου με το ΑΚΕΛ αλλά δεν εξελέγη. Ωστόσο, λόγω του θανάτου του βουλευτή εκλογικής περιφέρειας Πάφου του ΑΚΕΛ Νίκου Μαυρονικόλα, ο Λάμπρος Νικολαΐδης ανέλαβε καθήκοντα βουλευτή για την Δ΄ Κοινοβουλευτική Περίοδο στις 27 Ιουνίου 1985 ως ο πρώτος επιλαχών.

## Παραπομπές


## Πηγές
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Κυριάκος Παπαδημητρίου (Κύπριος βουλευτής)

Ο **Κυριάκος Παπαδημητρίου** ήταν Ελληνοκύπριος πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με την Προοδευτική Παράταξη και το ΔΗΚΟ.

## Βιογραφικά στοιχεία
Ο Κυριάκος Παπαδημητρίου γεννήθηκε στην Πέγεια το 1922. Ομιλούσε, πέρα από την ελληνική, την αγγλική γλώσσα. Απέκτησε πτυχίο οδοντιατρικής. Εργάστηκε ως μετεωρολόγος και ως οδοντίατρος.

Απεβίωσε στις 7 Μαρτίου 2012.

## Πολιτική διαδρομή
Εξελέγη βουλευτής στις Βουλευτικές εκλογές 1970 στην Εκλογική Περιφέρεια Πάφου με την Προοδευτική Παράταξη για την Β΄ Κοινοβουλευτική Περίοδο. Επανεξελέγη στις Βουλευτικές εκλογές 1976 με τη Δημοκρατική Παράταξη (μετέπειτα ΔΗΚΟ) στην ίδια περιφέρεια για την Γ΄ Κοινοβουλευτική Περίοδο. Επανεξελέγη στις Βουλευτικές εκλογές 1981 για την Δ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι οδοντίατροι
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Χαμπής Κυριάκου

Ο **Χαμπής Κυριάκου** είναι Ελληνοκύπριος ιατρός και πολιτικός. Διετέλεσε βουλευτής εκλεγμένος στην Εκλογική Περιφέρεια Λάρνακας με το ΔΗΚΟ.

## Βιογραφικά στοιχεία
Ο Χαμπής Κυριάκου γεννήθηκε στο Γεράνι Αμμοχώστου το 1945. Ομιλεί, πέρα από την ελληνική, την αγγλική γλώσσα. Απέκτησε πτυχίο ιατρικής με ειδικότητα στην παθολογία. Εργάζεται ως παθολόγος.

## Πολιτική διαδρομή
Διεκδίκησε εκλογή στις Βουλευτικές εκλογές 1981 στην Εκλογική Περιφέρεια Λάρνακας με το  ΔΗΚΟ αλλά δεν εξελέγη αρχικά. Μετά από απόφαση του εκλογοδικείου ανακηρύχθηκε βουλευτής για την Δ΄ Κοινοβουλευτική Περίοδο στις 18 Φεβρουαρίου 1982.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λάρνακας
Κατηγορία:Κύπριοι παθολόγοι
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Λαντάχ

Το **Λαντάχ** είναι περιοχή στην ινδική πολιτεία Τζαμού και Κασμίρ η οποία υπάγεται διοικητικά στην Ινδία ως ομοσπονδιακό έδαφος Εκτείνεται από τον παγετώνα Σιατσέν στην οροσειρά Καρακορούμ μέχρι τα μεγάλα Ιμαλάια στο νότο. Η περιοχή κατοικείται από άτομα ινδοάριας και θιβετιανής καταγωγής. Είναι μια από τις πιο αραιοκατοικημένες περιοχές στην Ινδία, ενώ ο πολιτισμός και η ιστορία του είναι στενά συνδεδεμένη με αυτή του Θιβέτ. Το Λαντάχ είναι γνωστό για την ομορφιά και τον πολιτισμό του.

Ιστορικά, η περιοχή του Λαντάχ περιλάμβανε τις κοιλάδες του Μπαλιστάν (Μπαλτιγιούλ), οι οποίες ανήκουν τώρα στο μεγαλύτερο μέρος τους στο Πακιστάν, ολόκληρη την κοιλάδα του Ινδού, το απομονωμένο Ζανσκάρ και Λαχαούλ και Σπίτι στα νότια, μεγάλο μέρος του Νγκάρι, την περιοχή Ρουντόκ και το Γκούγκε στα ανατολικά, το Ακσάι Τσιν, και τη κοιλάδα Νούμπρα. Το σύγχρονο Λαντάχ συνορεύει με το Θιβέτ στα ανατολικά, τις περιοχές Λαχαούλ και Σπίτι στα νότια, τις περιοχές Κασμίρ, Τζαμού και Μπαλτιγιούλ στα δυτικά, ενώ διατηρεί και ένα μικρό σύνορο με την επαρχία Σιντσιάνγκ της Κίνας στα βόρεια.

Το Ακσάι Τσιν είναι αμφισβητούμενη περιοχή στα σύνορα Ινδίας-Κίνας. Η περιοχή διοικείται από την Κίνα ως μέρος της κομητείας Χοτάν αλλά διεκδικείται από την Ινδία ως μέρος της περιοχής Λαντάχ του Τζαμού και Κασμίρ. Το 1962, η Κίνα και η Ινδία ενεπλάκησαν σε πόλεμο για το Ακσάι Τσιν και το Αρουνάτσαλ Πραντές. Ωστόσο το 1993 και το 1996 οι δύο χώρες υπέγραψαν συμφωνίες για τον σεβασμό της ζώνης του πραγματικού ελέγχου.

Στο παρελθόν, το Λαντάχ είχε στρατηγική σημασία ως εμπορικός κόμβος, αλλά αφού οι κινεζικές αρχές έκλεισαν τα σύνορα με το Θιβέτ και την Κεντρική Ασία στην δεκαετία του 1960, το διεθνές εμπόριο έχει παρακμάσει εκτός από τον τουρισμό. Από το 1974, η κυβέρνηση της Ινδίας ενθαρρύνει επιτυχώς τον τουρισμό στον Λαντάχ. Αφού το Λαντάχ είναι μέρος του στρατηγικά σημαντικού Τζαμού και Κασμίρ, η περιοχή παραμένει έντονα στρατιωτικοποιημένη.

Η μεγαλύτερη πόλη στο Λαντάχ είναι το Λεχ και δεύτερη μεγαλύτερη πόλη είναι το Καργκίλ. Η κυβέρνηση του Τζαμού και Κασμίρ έχει δημιουργήσει μια ξεχωριστή διοικητική διαίρεση για το Λαντάχ, με δύο πρωτεύουσες: το Καργκίλ είναι πρωτεύουσα το καλοκαίρι και το Λεχ είναι πρωτεύουσα τον χειμώνα. Οι Θιβετιανοί Βουδιστές (39.7%) και Ινδουιστές (12.1%) αποτελούν την πλειονότητα του πληθυσμού, ενώ η πλειονότητα των Λαντάχι (46.4%) είναι Μουσουλμάνοι (κυρίως Σιίτες). Στην περιοχή ζουν επίσης Σιχιστές και πιστοί άλλων θρησκειών. Μερικοί ακτιβιστές από το Λεχ έχουν ζητήσει την αναβάθμιση του Λαντάχ σε ενωσιακή επικράτεια, λόγω άδικης αντιμετώπισης από το Κασμίρ, καθώς και λόγω των πολιτιστικών διαφορών του Λαντάχ με το μουσουλμανικό Κασμίρ. Επίσης, οι κάτοικοι του Καργκίλ είναι αντίθετοι στο καθεστώς ενωσιακής επικράτειας για το Λαντάχ.

Τον Αύγουστο του 2019, ο άνω θάλαμος του Ινδικού Κοινοβουλίου, Ράτζια Σάμπα, πέρασε νόμο για την επανίδρυση του Λαντάχ ως ενωσιακή επικράτεια, χωρίζοντάς το από την πολιτεία Τζαμού και Κασμίρ.

## Παραπομπές


## Εξωτερικοί σύνδεσμοι
* 

Κατηγορία:Ομόσπονδες Πολιτείες Ινδίας
Κώστας Χατζηκακού

Ο **Κώστας Χατζηκακού** ήταν Ελληνοκύπριος ιατρός και πολιτικός. Διετέλεσε βουλευτής εκλεγμένος στην Εκλογική Περιφέρεια Αμμοχώστου με την Προοδευτική Παράταξη και τον ΔΗΣΥ.

## Βιογραφικά στοιχεία
Ο Κώστας Χατζηκακού γεννήθηκε στην Αμμόχωστο το 1924. Ομιλούσε, πέρα από την ελληνική, την αγγλική και την τουρκική γλώσσα. Απέκτησε πτυχίο ιατρικής με ειδικότητα στην ορθοπαιδική στο Ηνωμένο Βασίλειο. Εργαζόταν ως ορθοπαιδικός.

Επέστρεψε από τις σπουδές του το 1961 και άνοιξε την κλινική Χατζηκακού στην Αμμόχωστο, την οποία επισκέπτονταν καθημερινά δεκάδες ασθενείς από ολόκληρη την Κύπρο.

Στη διάρκεια της τουρκικής εισβολής του 1974 πρόσφερε εθελοντικά τις υπηρεσίες του προς τους τραυματίες του πολέμου, είτε υπηρετώντας σε στρατιωτικές θέσεις είτε σε πρόχειρο νοσοκομείο που στήθηκε στην Αμμόχωστο είτε σε αντίσκηνο σε προσφυγικό καταυλισμό.

Μετά την κατάληψη της Αμμοχώστου από τον τουρκικό στρατό, εγκαταστάθηκε στη Λάρνακα, όπου και λειτούργησε κλινική. Συνέχισε να προσφέρει αμισθί τις υπηρεσίες του στους πρόσφυγες.

Απεβίωσε στις 11 Ιουλίου 1982.

## Πολιτική διαδρομή
Εξελέγη βουλευτής στις Βουλευτικές εκλογές 1970 στην Εκλογική Περιφέρεια Αμμοχώστου με την Προοδευτική Παράταξη για την Β΄ Κοινοβουλευτική Περίοδο.

Επανεξελέγη στις Βουλευτικές εκλογές 1981 στην Εκλογική Περιφέρεια Αμμοχώστου με τον ΔΗΣΥ για την Δ΄ Κοινοβουλευτική Περίοδο.

## Παραπομπές

## Πηγές
*

## Εξωτερικοί σύνδεσμοι
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι ιατροί
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Δ΄ Κοινοβουλευτικής Περιόδου (Κύπρος)
Ίλιον (Θεσσαλία)

Το **Ίλιον** () ήταν μια πόλη στην αρχαία Θεσσαλία. Προς το παρόν η θέση της πόλης δεν έχει εντοπιστεί.

## Παραπομπές


Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Θεσσαλίας
Λιμναία (Θεσσαλία)

Η **Λιμναία** () ή **Λιμναίο** (Λιμναίον) ήταν μια πόλη της Ιστιαιώτιδας στην αρχαία Θεσσαλία, η οποία κατελήφθη από τους Ρωμαίους το 191 π.Χ.

Η θέση της πόλης βρίσκεται εντός των ορίων του Βλοχού.

## Παραπομπές

Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Θεσσαλίας
Χρύσης Δημητριάδης

Ο **Χρύσης Δημητριάδης** ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Πάφου με το ΑΚΕΛ.

## Βιογραφικά στοιχεία
Ο Χρύσης Δημητριάδης γεννήθηκε στη Λεμεσό το 1924. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής από το Μίτολ Τεμπλ και εργαζόταν ως δικηγόρος.

Το 1948 άνοιξε το δικό του δικηγορικό γραφείο το οποίο ασχολείτο με την τοπική και διεθνή ναυτιλιακή βιομηχανία. Διετέλεσε πρόεδρος του Δικηγορικού Συλλόγου Λεμεσού συμβάλλοντας καθοριστικά στην ανάπτυξη της νομικής πρακτικής στην Κύπρο, κυρίως σε θέματα εταιρικού δικαίου, ναυτιλίας, φορολογίας και τραπεζικού τομέα.

Ήταν νυμφευμένος με την Φάνη Μαρμαρά και είχε ένα υιό.

Απεβίωσε το 1992.

## Πολιτική διαδρομή
Την περίοδο 1959-1966 διετέλεσε πρόεδρος της Ενιαίας Δημοκρατικής Οργάνωσης Νεολαίας (ΕΔΟΝ). Επιπλέον, διετέλεσε διευθυντής της εφημερίδας Χαραυγή.

Εξελέγη βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Πάφου με το ΑΚΕΛ για την Α΄ Κοινοβουλευτική Περίοδο.

Την περίοδο 1988-1990 ήταν πρόεδρος του διοικητικού συμβουλίου του Ραδιοφωνικού Ιδρύματος Κύπρου.

## Παραπομπές


## Πηγές
* 

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Πηλούσιο (Θεσσαλία)

Το **Πηλούσιο** ή **Πηλούσιον** () ήταν μια πόλη-λιμάνι στην αρχαία Θεσσαλία. Προς το παρόν η τοποθεσία της πόλης του Πηλουσίου είναι άγνωστη.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Θεσσαλίας
Γιάγκος Ποταμίτης

Ο **Γιάγκος Ποταμίτης** ήταν Ελληνοκύπριος δικηγόρος και πολιτικός. Διετέλεσε βουλευτής εκλεγμένος στην Εκλογική Περιφέρεια Λεμεσού με το ΑΚΕΛ.

## Βιογραφικά στοιχεία
Ο Γιάγκος Ποταμίτης γεννήθηκε στην Ποταμιού το 1903. Ομιλούσε, πέρα από την ελληνική, την αγγλική γλώσσα. Απέκτησε πτυχίο νομικής και εργαζόταν ως δικηγόρος.

Απεβίωσε το 1998.

## Πολιτική διαδρομή
Εξελέγη βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λεμεσού με το ΑΚΕΛ για την Α΄ Κοινοβουλευτική Περίοδο. Επανεξελέγη στις Βουλευτικές εκλογές 1970 για την Β΄ Κοινοβουλευτική Περίοδο και στις Βουλευτικές εκλογές 1976 για την Γ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Γιουτζίν Ρίχεναατ

Ο **Εζέν Ρούγνατ** (Eugene Rhuggenaath)  είναι πολιτικός από το Κουρασάο, πρωθυπουργός από το 2017 ως το 2021,  και αρχηγός του Εναλλακτικού Αληθινού Κόμματος (PAR). Υπήρξε υπουργός Οικονομικής Ανάπτυξης στην κυβέρνηση του Κουιμάν το 2016. Ήταν μέλος του νησιωτικού Συμβουλίου του Κουρασάο μεταξύ του 2003 και του Δεκεμβρίου 2009 και των Πολιτειών (Βουλής) του Κουρασάο από τον Μάιο του 2017. 

## Πρωθυπουργός
Κατά τη διάρκεια των γενικών εκλογών του Κουρασάο του 2017 το κόμμα του έλαβε τις περισσότερες ψήφους. Του δόθηκε η εντολή να σχηματίσει μια νέα κυβέρνηση συνασπισμού από την κυβερνήτρια, Λουσίλ Τζορτζ-Γάουτ με το κόμμα του, το Partido MAN και το Partido Inovashon Nashonal. 

Ο Ρούγνατ ορκίστηκε ως πρωθυπουργός στις 29 Μαΐου 2017.  

Στις 29 Σεπτεμβρίου 2017 ο Ρούγνατ πραγματοποίησε μια ομιλία με την οποία ζητούσε περισσότερη αποδοχή στους ομοφυλόφιλους του νησιού (Curaçao Gay Pride), με τους ακτιβιστές να χαρακτηρίζουν την ομιλία "ιστορική".   

Επανεξελέγη στις εκλογές του 2021, όμως αποφάσισε να μην καταλάβει την έδρα του στα Estates του Κουρασάο. Ο Στίβεν Κρόες έγινε υποψήφιος για να την κερδίσει.

## Παραπομπές


Κατηγορία:Πρωθυπουργοί του Κουρασάο
Παλαιόκαστρο Αιτωλοακαρνανίας

Το **Παλαιόκαστρο** είναι χωριό στην Περιφερειακή Ενότητα Αιτωλοακαρνανίας σε υψόμετρο 442 μέτρα.

## Γεωγραφικά στοιχεία - αξιοθέατα
Το Παλαιόκαστρο βρίσκεται στα βόρεια όρια με την Περιφερειακή Ενότητα Άρτας σε απόσταση 49 χλμ. Β. από την Αμφιλοχία και 28 χλμ. Α.-ΝΑ. από την Άρτα. Η ονομασία του οφείλεται σε παλιό κάστρο, ερείπια του οποίου υπάρχουν στο λόφο του χωριού και χρονολογούνται τον 2ο αιω. π.Χ. Σύμφωνα με την παράδοση το χωριό επισκέφθηκε ο Όθωνας με την Αμαλία το 1839. Ως οικισμός αναφέρεται το 1836 να προσαρτάται στην τότε δήμο Εχίνου. Σύμφωνα με το σχέδιο Καλλικράτης, μαζί με τη Φλωριάδα, τη Χρυσοπηγή, το Καθαροβούνι, την Καστριώτισσα, την Παλαιά Φλωριάδα, το Καθαροβούνι και τη Χρυσορράχη αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 19  κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Μελισσόπετρα Αρκαδίας

Η **Μελισσόπετρα** (ή Μελισσοπέτρα) Αρκαδίας είναι μικρό ορεινό χωριό της Γορτυνίας μετά τη Ζάτουνα, το οποίο έχει χαρακτηριστεί παραδοσιακός οικισμός. Είναι χτισμένο σε υψόμετρο 800 μέτρων, ανάμεσα σε καρυδιές και πλατάνια. Απέχει 12 χιλιόμετρα από τη Δημητσάνα και βρίσκεται πάνω στον επαρχιακό δρόμο που συνδέει την τελευταία με τα χωριά της Ηραίας. Διοικητικά ανήκει στο Δήμο Γορτυνίας. Οι λιγοστοί κάτοικοι ασχολούνται με τη γεωργία και την κτηνοτροφία. Η παλιότερη ονομασία της είναι Τρεστενά ή και Τρέσταινα.

## Πληθυσμός
Η Μελισσόπετρα γνώρισε μικρή πληθυσμιακή αύξηση την περίοδο 1879 - 1889 αλλά έκτοτε έχει γνωρίσει πολύ μεγάλη μείωση. 

## Πρόσωπα
* Δημήτρης Μητρόπουλος (1896-1960), διευθυντής ορχήστρας, πιανίστας και συνθέτης, από την πλευρά του πατέρα του.
* Ευσέβιος Ματθόπουλος (1849–1929), αρχιμανδρίτης, ιδρυτής της αδελφότητας «Η Ζωή».

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Παραδοσιακοί οικισμοί της περιφερειακής ενότητας Αρκαδίας
Καλύβια Αμφιλοχίας Αιτωλοακαρνανίας

Τα **Καλύβια** είναι ημιορεινός συνοικισμός του χωριού Σαρδίνια στην Αιτωλοακαρνανία σε υψόμετρο 150 μέτρα. Βρίσκεται νοτιοανατολικά του Αμβρακικού κόλπου, σε απόσταση 7,5 χλμ. ΒΑ. από την Αμφιλοχία και αποτελεί την ανατολική συνέχεια του οικισμού Σαρδίνια. Σύμφωνα με το σχέδιο Καλλικράτης μαζί με τα Σαρδίνια αποτελούν την Τοπική Κοινότητα Σαρδινίων που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 27 κατοίκους.

## Σημείωση
Στην Αιτωλοακαρνανία υπάρχει και ο οικισμός Καλύβια Αγρινίου. Στην ίδια δημοτική ενότητα υπήρχε και ο οικισμός Καλύβια Λουτρού που καταργήθηκε στα ΒΑ. από τον Κρίκελλο,

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κάμπος Αμπελακίου Αιτωλοακαρνανίας

Ο **Κάμπος** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 30 μέτρα, το  οποίο απέχει 8 χλμ. Β.-ΒΑ. από την Αμφιλοχία και είναι κτισμένο ανάμεσα στα χωριά Αμφιλοχικό Άργος, Αμπελάκι και Κεραμίδι. Στη δυτική πλευρά του χωριού περνάει η Ιόνια Οδός και η ΕΟ Αγρινίου - Άρτας. Ως οικισμός αναφέρεται επίσημα για πρώτη φορά το 1961 να καταγράφεται στην τότε κοινότητα Αμπελακίου. Σύμφωνα με το σχέδιο Καλλικράτης, μαζί με το Αμφιλοχικό Άργος, το Αμπελάκι, την Αριάδα και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 183 κατοίκους.

## Σημείωση
* Στην ίδια Δημοτική Κοινότητα Αμφιλοχίας υπάρχει και ο οικισμός Μέγας Κάμπος.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κοτζά Αμάσγιαλη Οσμαντζηκλή Ντανισμέντογλου Μεχμέτ Νιζαμουντίν Πασάς

Ο **Κοτζά Αμάσγιαλη Οσμαντζηκλή Ντανισμέντογλου Μεχμέτ Νιζαμουντίν Πασάς** (Οθ. Τούρκικα:محمد نظام الدين باشا) (Τούρκικα: *Koca Amasyalı Osmancıklı Danişmendoğlu Mehmet Nizamüddin Paşa*, ? - 1439) ήταν Μεγάλος Βεζίρης της Οθωμανικής Αυτοκρατορίας, από το 1429 μέχρι το 1438.

Εγκαταστάθηκε στο Οσμαντζίκ, όπου υπηρέτησε ως μεγάλος βεζίρης, μέχρι το 1438.

## Παραπομπές


Κατηγορία:Μεγάλοι Βεζίρηδες
Ηλιακή έκλειψη της 1ης Ιουνίου 2030

Μια δακτυλιοειδής έκλειψη ηλίου θα συμβεί το Σάββατο 1 Ιουνίου 2030. Μια ηλιακή έκλειψη συμβαίνει όταν η Σελήνη περνάει ανάμεσα στη Γη και τον Ήλιο, αποκρύπτοντας έτσι ολικά ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου και κάνοντας τον Ήλιο να μοιάζει με δακτυλίδι . Μια δακτυλιοειδής έκλειψη εμφανίζεται ως μερική έκλειψη σε μια περιοχή της Γης με χιλιάδες χιλιόμετρα πλάτος. 

Η δακτυλιοειδής έκλειψη θα γίνει ορατή στην ευρασιατική ήπειρο, σε χώρες όπως η Αλγερία, η Τυνησία, η Λιβύη, η Μάλτα, η Ελλάδα, η Βουλγαρία, η Τουρκία, η Ουκρανία, η Ρωσία, το Καζακστάν, η Κίνα και η Ιαπωνία . Σε πολλές μεγάλες πόλεις όπως η Τρίπολη, η Αθήνα, η Κωνσταντινούπολη, το Ρόστοφ-ον-Ντον, το Βόλγκογκραντ, το Όμσκ, το Κρασνογιάρσκ και το Σαπόρο η μέγιστη φάση της δακτυλιοειδούς έκλειψης θα είναι ορατή.  

## Στην Ελλάδα
Για πρώτη φορά από το 1976, θα σημειωθεί δακτυλιοειδής έκλειψη ηλίου στην Ελλάδα. Η δακτυλιοειδής έκλειψη ηλίου θα γίνει ορατή στις εξής περιοχές: Ν.Λευκάδας, Ν.Κεφαλληνίας, Ν.Ζακύνθου, σε όλη την Στερεά Ελλάδα και την Αττική, στην κεντρική και νότια Θεσσαλία, σε σχεδόν όλη την Πελοπόννησο, στις Σποράδες, στα νησιά του βορειοανατολικού Αιγαίου, στα 3 πόδια της Χαλκιδικής και στους νομούς Καβάλας, Ροδόπης και Έβρου. 

Στην υπόλοιπη Ελλάδα, η έκλειψη θα είναι ορατή ως μερική. 

Παρακάτω οι μεγάλες πόλεις όπου θα συμβεί δακτυλιοειδής έκλειψη, η διάρκεια και η ώρα(σε τοπική) της δακτυλιοειδούς φάσης.

Στα νησιά Λήμνος και Άγιος Ευστράτιος, αναμένεται η μεγαλύτερη διάρκεια της δακτυλιοειδούς φάσης στον Ελλαδικό χώρο (περίπου 4 λεπτά και 30 δευτερόλεπτα).

Έως την 1η Απριλίου 2136 δεν αναμένεται κάποια άλλη δακτυλιοειδής έκλειψη πάνω από την Ελλάδα.

## Εικόνες
Το μονοπάτι της έκλειψης 

## Δείτε επίσης
Κατάλογος ηλιακών εκλείψεων ορατών από την Ελλάδα

## Παραπομπές

## Εξωτερικοί σύνδεσμοι

* Γραφικά της NASA

Κατηγορία:Εκλείψεις
Φραντς Φανόν

Ο **Φραντς Φανόν** (γαλλικά: Frantz Fanon) γεννήθηκε το 1925 στο Φορ-ντε-Φρανς της Μαρτινίκας και πέθανε στις ΗΠΑ το 1961, σε νοσοκομείο της Μπεθέσντα του Μέριλαντ (κοντά στην Ουάσινγκτον). Ψυχίατρος και συγγραφέας δοκιμίων, συμμετείχε στον αγώνα για την απελευθέρωση της Αλγερίας από την αποικιοκρατική Γαλλία. Ανέλυσε τις ψυχοσωματικές συνέπειες της αποικιοκρατίας και το φαινόμενο της βίας.

Στο τελευταίο του έργο, *Les damnés de la terre*, γράφει: "Η αποικιοκρατία δεν είναι μια σκεπτόμενη μηχανή ούτε ένα σώμα προικισμένο με ορθό λόγο. Είναι βία στη φυσική κατάσταση και μπορεί να καμφθεί μόνον από μια ισχυρότερη βία".

## Έργα

* *Peau noire, masques blancs*, 1952, νέα έκδ. Le Seuil, col. « Points », 2001.
* *L'An V de la révolution algérienne*, 1959, νέα έκδ. La Découverte, 2011.
* *Les damnés de la terre*, 1961, νέα έκδ. La Découverte, 2002. Mετάφραση στα ελληνικά, από την Αγγέλα Αρτέμη, *Της γης οι κολασμένοι* (Αθήνα: Κάλβος, 1982).
* *Pour la révolution africaine. Écrits politiques*, 1964, νέα έκδ. La Découverte, 2006.
* *Écrits sur l’aliénation et la liberté*, La Découverte, 2015.

Βιογραφία του Φανόν

Πίτερ Χιούντις, Φραντς Φανόν - Φιλόσοφος των οδοφραγμάτων, εκδ. Οξύ, 2017.

## Παραπομπές


Κατηγορία:Γάλλοι συγγραφείς
Θεύμα (Θεσσαλία)

Το **Θεύμα** ήταν πόλη της Αρχαίας Θεσσαλίας, κοντά στα σύνορα της Δολοπίας. Ο Λίβιος αναφέρεται ότι η υποχώρηση των στρατευμάτων του Φιλίππου Β΄ μετά τη Μάχη του Αώου το 198 π.Χ. επέτρεψε στους Αιτωλούς να καταλάβουν μεγάλο μέρος της Θεσσαλίας. Επίσης κατέλαβαν το Θεύμα και την κοντινή Κελαθάρα, ενώ οι Αχαρραί παραδόθηκαν.

## Παραπομπές

Κατηγορία:Χαμένες αρχαίες πόλεις
Κατηγορία:Πόλεις της αρχαίας Θεσσαλίας
Χερσεκλί Νταμάτ Αχμέτ Πασάς

Ο **Χερσεκλί Νταμάτ Αχμέτ Πασάς** (Οθ. Τούρκικα:أحمد باشا من الهرسك) (Τούρκικα: *Hersekli Damat Ahmed Paşa*, Βοσνιακά: *Aхмед-паша Херцеговић*, 1459 - 21 Ιουλίου 1517) ήταν Μεγάλος Βεζίρης της Οθωμανικής Αυτοκρατορίας.

Ο Στεφάν γεννήθηκε το 1459 στο Χέρτσεγκ Νόβι και καταγόταν από τον Οίκο των Κόζατσα. Ήταν ο τρίτος γιος του Στεφάν Βούκτσιτς Κόζατσα, Δούκας του Αγίου Σάββα, ο πιο ισχυρός ευγενής στο Βασίλειο της Βοσνίας. Η οικογένεια του Στεφάν ανήκε στην εκκλησία της Βοσνίας,. Η ετεροθαλής αδελφή του μεταστράφηκε στον Ρωμαιοκαθολικισμό μετά το γάμο της, ενώ ο Στεφάν μεταστράφηκε στο Ισλάμ και άλλαξε το όνομά του, σε Αχμέτ αφού μετακόμισε στην Κωνσταντινούπολη περίπου το 1473.

Ο Αχμέτ υπηρέτησε πέντε φορές ως Μεγάλος Βεζίρης της Οθωμανικής Αυτοκρατορίας και Μεγάλος Ναύαρχος του σουλτάνου την περίοδο 1497-1515. Το 1484 παντρεύτηκε την κόρη του σουλτάνου Βαγιαζήτ Β΄, την Χουντί Σουλτάν. Μαζί απέκτησαν έξι παιδιά:

*Σουλτανζάντε Μουσά Μπέης
*Σουλτανζάντε Μουσταφά Μπέης
*Καμερσάχ Χανίμσουλταν
*Χιουμαάχ Χανίμσουλταν
*Μαχντουμζάντε Χανίμσουλταν
*Αϊνισάχ Χανίμσουλταν 

Πέθανε στις 21 Ιουλίου 1517 από φυσικά αίτια.

## Παραπομπές

* 

Κατηγορία:Μεγάλοι Βεζίρηδες
Μεξικάνικο πέσο

Το **πέσο** (peso oro) είναι το νόμισμα του Μεξικού. Συμβολίζεται με το σύμβολο του δολαρίου "$", με το "$" να χρησιμοποιείται για διάκριση από άλλα πέσο ή άλλα δολάρια. Ο κωδικός του ISO 4217 είναι "MXN". Πριν την ανατίμηση του 1993 ήταν σε χρήση ο κωδικός *MXP*. Κάθε πέσο υποδιαιρείται σε 100 *centavos*, για τα οποία χρησιμοποιείται το σύμβολο ¢.

Τα σύγχρονα πέσο και δολάρια έχουν κοινή προέλευση από το ισπανικό δολάριο που χρησιμοποιείτο τον 15ο-19ο αιώνα. Πρόκειται για το 10ο πιο χρησιμοποιημένο νόμισμα σε συναλλαγές διεθνώς, το τρίτο στην Αμερική (μετά το δολάριο ΗΠΑ) και το Δολάριο Καναδά) και το νόμισμα από την Λατινική Αμερική με την μεγαλύτερη χρήση.

## Ιστορία
Η ονομασία του νομίσματος προέρχεται από τα χρυσά βάρη (pesos oros ή pesos platas). Άλλες χώρες στις οποίες χρησιμοποιείται το πέσο είναι: Αργεντινή, Δομινικανή Δημοκρατία, Κολομβία, Κούβα, Ουρουγουάη, Φιλιππίνες και Χιλή.
Τα πρώτα χαρτονομίσματα πέσο εκδόθηκαν από το Μεξικάνικο κράτος το 1823 και παρήχθησαν από τον αυτοκράτορα Αγουστίν ντε Ιτούρμπιδε σε ονομαστικές αξίες των 1, 2 και 10 πέσος.
Τα πρώτα κέρματα πέσο κόπηκαν το 1863 από τους Ισπανούς στο Μεξικό. Με την πάροδο των δεκαετιών κατέστη ένα από τα πιο σταθερά νομίσματα της Λατινικής Αμερικής. Το 1993 εισήχθη από την Τράπεζα του Μεξικού ένα νέο πέσο (*nuevo peso* ή MXN). 

## Παραπομπές


## Εξωτερικοί σύνδεσμοι

* [www.cmm.gob.mx Ιστοσελίδα Τράπεζας του Μεξικού]
* Mexican Paper Money, description of the Mexican banknotes of the Bank of Mexico issued from 1925 until now.
* 
* ''Historia de la moneda y del billete en México'', Ιστορία του νομίσματος στην ιστοσελίδα της Τράπεζας του Μεξικού (Banco de México)
* Εικόνες παλαιών και σύγχρονων κερμάτων
* Παλαιά χαρτονομίσματα του Μεξικού  

Κατηγορία:Νομίσματα
Κατηγορία:Οικονομία του Μεξικού
Βιδιάκι Αρκαδίας

Τα **Βιδιάκι** ή **Βιδιάκιον**, όπως είναι η επίσημη ονομασία, είναι ορεινό χωριό της Γορτυνίας στο Νομό Αρκαδίας. Το 2011 αριθμούσε 93 κατοίκους. 
Βρίσκεται κοντά στον ποταμό Ερύμανθο και στο δρυόδασος του οροπεδίου της Φολόης.

## Αξιοθέατα
Στη θέση «Δομοκός» εντοπίζεται μονότοξο γεφύρι του 1870 και στον κοιμητηριακό ναό της Παναγίας τμήμα μυκηναϊκού τείχους.

## Εξέλιξη πληθυσμού

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κοντοβάζαινας
Ελιζαμπέτα Γκρεκοράτσι

Η **Ελιζαμπέτα Γκρεκοράτσι** (ιταλικά: Elisabetta Gregoraci), (γενν. 8 Φεβρουαρίου 1980) είναι Ιταλίδα μοντέλο μόδας και τηλεοπτική προσωπικότητα.
## Ζωή και Καριέρα
Η Γκρεκοράτσι γεννήθηκε στο χωριό Σοβεράτο, της επαρχίας του Καταντζάρο, στην Καλαβρία, στη νότια Ιταλία.

Ξεκίνησε την καριέρα της στην ιταλική τηλεοπτική εκπομπή "Libero"  ως χορεύτρια, πριν αντικαταστήσει το μοντέλο Εύα Χερτζικόβα, όπου και ανέλαβε την παρουσίαση της εκπομπής.

Η Γκρεκοράτσι έγινε ευρύτερα διάσημη εξαιτίας ενός σκανδάλου, όπου φέρεται να είχε προσφέρει σεξουαλικές υπηρεσίες σε αντάλλαγμα για δουλειά ως παρουσιάστρια  για την ιταλική δημόσια
τηλεόραση.

Μετά το θορύβο που προκλήθηκε, απολύθηκε από την RAI και προσλήφθηκε από τον πρώην ιταλό πρωθυπουργό και ιδιοκτήτη της Mediaset Σίλβιο Μπερλουσκόνι, όπου ανέλαβε ως οικοδέσποινα στην εκπομπή "Buona Domenica".
## Προσωπική ζωή
Στις 14 Ιουνίου 2008, η Γκρεκοράτσι παντρεύτηκε τον Φλάβιο Μπριατόρε, τότε διευθυντή της Φόρμουλα Ένα, στο Santo  Spirito στη Sassia της Ρώμης. Ο οδηγός του νυφικού αυτοκινήτου ήταν ο Φερνάντο Αλόνσο, ο οποίος μετά την τελετή οδήγησε τους νεόνυμφους στο  κάστρο του Torcrescenza.

Η Γκρεκοράτσι γέννησε έναν γιο το 2010, ενώ ο Μπριατόρε είχε ήδη μια κόρη από την γερμανίδα μοντέλο Χάιντι Κλουμ. 
 
Το ζευγάρι χώρισε επίσημα μετά από 9 χρόνια γάμου το 2017.
## Παραπομπές

## Εξωτερικοί Σύνδεσμοι
* Ο 
* Η  

Κατηγορία:Ιταλίδες μοντέλα
Κατηγορία:Ιταλίδες τηλεπαρουσιάστριες
Πανελλήνιο Πρωτάθλημα Άρσης Βαρών 2019

Το **Πανελλήνιο Πρωτάθλημα Άρσης Βαρών 2019** ήταν η 53η διοργάνωση του πανελληνίου πρωταθλήματος άρσης βαρών ανδρών και η 31η γυναικών, που διεξήχθη από την Ελληνική Ομοσπονδία Άρσης Βαρών. Η διοργάνωση πραγματοποιήθηκε στο Κλειστό Γυμναστήριο Λιμνοπούλας, στα Ιωάννινα από την Παρασκευή 19 έως και την Κυριακή 21 Απριλίου του 2019.

Στο πρωτάθλημα συμμετείχαν 300 αθλητές από 45 συλλόγους και διεξήχθησαν οι κατηγορίες Ανδρών–Γυναικών, Νέων Ανδρών–Νέων Γυναικών, Εφήβων–Νεανίδων και Παίδων–Κορασίδων. Πρωταθλήτρια ομάδα στους άνδρες αναδείχθηκε o ΠΑΟΚ με 581 βαθμούς και στις γυναίκες ο Α.Ε.Σ. Ιάσων Νέας Απολλωνίας με 497 βαθμούς.

## Κάτοχοι μεταλλίων
### Ανδρών
2017 | 2018 | 2019 | 2020 | 2021

### Γυναικών
2017 | 2018 | 2019 | 2020 | 2021

## Εξωτερικοί σύνδεσμοι
*«Ιωάννινα 2019 – Αποτελέσματα»
*«Άρση βαρών : Οι πρωταθλητές Ελλάδας του 2019»
*«Τα Γιάννενα έχουν εξελιχθεί σε πρωτεύουσα της άρσης βαρών» 
*«Πλούσια κι εντυπωσιακή η πρώτη ημέρα των Πανελληνίων πρωταθλημάτων (video)» 

Κατηγορία:Πανελλήνιο Πρωτάθλημα Άρσης Βαρών
Κατηγορία:Αθλητικά γεγονότα του 2019
Κατηγορία:Αθλητισμός στα Ιωάννινα
Αλεπού του Κοσουμέλ

Η **αλεπού του Κοσουμέλ** είναι είδος αλεπούς που δεν έχει περιγραφεί, στο γένος *[[Ουροκύων]]*, η οποία απ' ό,τι φαίνεται είναι κοντά στην εξαφάνιση ή είναι ήδη εξαφανισμένη. Βρίσκεται (ή βρισκόταν μέχρι πρόσφατα) στο νησί Κοσουμέλ του Μεξικού. Η τελευταία αναφέρουσα θέαση ήταν το 2001, αλλά έρευνες επικεντρωμένες στο είδος αυτό δεν έχουν ακόμη διεξαχθεί. Η αλεπού του Κοσουμέλ, που μέχρι σήμερα δεν έχει επιστημονικά περιγραφεί, είναι μια μορφή νάνου όπως η νησιωτική αλεπού, αλλά ελαφρώς μεγαλύτερη, φτάνοντας τα τρία τέταρτα του μεγέθους της γκρίζας αλεπούς. Είχε απομονωθεί στο νησί για τουλάχιστον 5.000 χρόνια, και πιθανότατα πολύ περισσότερο. Αυτό θα μπορούσε να υποδεικνύει ότι ο αποικισμός της νήσου Κοσουμέλ από τον *Ουροκύων* προηγείται χρονικά εκείνου του ανθρώπου.

## Παραπομπές


Κατηγορία:Αλεπού
Κάτω Καλύβια Φθιώτιδας

Τα **Κάτω Καλύβια Φθιώτιδας** είναι οικισμός της Ελλάδας που υπάγεται στον Δήμο Αμφίκλειας - Ελάτειας. Βρίσκεται 3 χιλιόμετρα ανατολικά της Αμφίκλειας. Έχει πληθυσμό 10 κατοίκους με την απογραφή του 2011 και ταχυδρομικό κώδικα 350 02. Υπάγεται επίσης στον Νόμο Φθιώτιδας και την Περιφέρεια Στερεάς Ελλάδας. Μαζί με την Αμφίκλεια, τα Άνω Καλύβια, την Μονή Δαδίου, την Περδικόβρυση, την Πευκόβρυση, τον Σταθμό Αμφίκλειας και την Φτερόλακκα αποτελούν την Δημοτική Κοινότητα Αμφίκλειας που υπάγεται στον Δήμο Αμφίκλειας - Ελάτειας.

Κατηγορία:Δήμος Αμφίκλειας - Ελάτειας
Κατηγορία:Χωριά της περιφερειακής ενότητας Φθιώτιδας
Λυκάων (γένος)

thumb|Οι σκύλοι του γένους ''Λυκάων'' τρώνε κυρίως κρέας.
Ο ***Λυκάων*** είναι γένος κυνίδη. Υπάρχουν δύο γνωστά είδη: ο υπάρχων *[[Λυκάων (ζωολογία)|Lycaon pictus]]*, γνωστός ως «Αφρικανικό αγριόσκυλο», «Αφρικανικό κυνηγόσκυλο» ή «Λυκάων»· και ο εξαφανισμένος, λιγότερο τρεχάμενος *[[Lycaon sekowei]]*, γνωστός από το Πλειοκένιο και το Πλειστόκαινο της Νότιας Αφρικής. Αυτό το υπερσαρκοφάγο και εξαιρετικά τρεχάμενο γένος διακρίνεται από επιπρόσθετα φύματα στους προγόμφιους. Απομακρύνθηκε από τη γενεαλογική σειρά των λυκοειδών κυνιδών κατά τη διάρκεια του Πλειο-Πλειστόκαινου. Από τότε, ο *Λυκάων* έχει γίνει ελαφρύτερος και τετραδάκτυλος, αλλά έχει παραμείνει υπερσαρκοφάγος.

Μερικοί συγγραφείς θεωρούν το εξαφανισμένο υπογένος του *Κυνός*, *[[Ξενοκύων]]*, ως προγονικό και στον *Λυκάονα* και στον *[[Ασιατικό αγριόσκυλο|Κύνα]]*.

## Δείτε επίσης
*Λυκάων ο Αρκάδιος, φιγούρα από την ελληνική μυθολογία που μεταμορφώθηκε σε λύκο

## Παραπομπές


Κατηγορία:Κυνίδες
Σταύρος Αμπίζας

Ο **Σταύρος Αμπίζας** είναι Ελληνοκύπριος δικηγόρος και πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Λευκωσίας.

## Βιογραφικά στοιχεία
Ο Σταύρος Αμπίζας γεννήθηκε στο Κάτω Δίκωμο το 1936. Ομιλεί, πέρα από την ελληνική, την αγγλική γλώσσα. Απέκτησε πτυχίο νομικής με έμφαση στο διεθνές δίκαιο. Εργάστηκε ως δικηγόρος και ως διευθυντής τράπεζας.

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λευκωσίας με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Την περίοδο 1977-1980 ήταν κοινοβουλευτικός εκπρόσωπος του κόμματος. Το 1976 ήταν γραμματέας και κοσμήτορας της βουλής.

Το 1980 αποχώρησε από το ΔΗΚΟ λόγω διαφωνιών. Ακολούθως εντάχθηκε στη Νέα Δημοκρατική Παράταξη (ΝΕΔΗΠΑ). Διετέλεσε κοινοβουλευτικός εκπρόσωπος της ΝΕΔΗΠΑ την περίοδο 1980-1981. Στις βουλευτικές εκλογές του 1981 η ΝΕΔΗΠΑ δεν εξέλεξε κανένα υποψήφιο της.

## Παραπομπές


## Πηγές
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Πάρις Λένας

Ο **Πάρις Λένας** (1936-2023) ήταν Ελληνοκύπριος πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Λευκωσίας.

## Βιογραφικά στοιχεία
Ο Πάρις Λένας γεννήθηκε στη Λευκωσία το 1936. Ομιλεί, πέρα από την ελληνική, την αγγλική και τη γαλλική γλώσσα. Απέκτησε πτυχίο μηχανολογίας-μηχανικής και μεταπτυχιακό στη διοίκηση επιχειρήσεων. Εργάστηκε ως δημόσιος υπάλληλος και σύμβουλος επιχειρήσεων ενώ ήταν και βιομήχανος. 

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λευκωσίας με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Το 1980 αποχώρησε από το ΔΗΚΟ λόγω διαφωνιών. Ακολούθως εντάχθηκε στη Νέα Δημοκρατική Παράταξη (ΝΕΔΗΠΑ). Στις βουλευτικές εκλογές του 1981 η ΝΕΔΗΠΑ δεν εξέλεξε κανένα υποψήφιο της.

Την περίοδο 2000-2002 διετέλεσε πρόεδρος του Συμβουλίου Χρηματιστηρίου Αξιών Κύπρου.

Απεβίωσε σε ηλικία 87 ετών στις 22 Οκτωβρίου 2023.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Νυκτερευτής

[thumb|Δύο [Σκύλος ρακούν|σκύλοι ρακούν]]
Ο ***Νυκτερευτής*** είναι γένος του παλαιού κόσμου της οικογένειας των Κυνιδών, που αποτελείται από ένα μόνο ζωντανό είδος, τον σκύλο ρακούν της Ανατολικής Ασίας. Ο *Νυκτερευτής* εμφανίστηκε περίπου 9,0 εκατομμύρια χρόνια πριν, με όλα εκτός από ένα είδος να εξαφανίζονται πριν το Πλειστόκαινο.

Ιθαγενής στην Ανατολική Ασία, ο σκύλος ρακούν έχει εκτραφεί έντονα για τη γούνα στην Ευρώπη και ειδικά στη Ρωσία κατά τον 20ό αιώνα. Δείγματα έχουν διαφύγει ή έχουν εισαχθεί για να αυξήσουν την παραγωγή και να σχηματίσουν πληθυσμούς στην Ανατολική Ευρώπη. Αυτή τη στιγμή επεκτείνεται ταχύτατα στην υπόλοιπη Ευρώπη, όπου η παρουσία του είναι ανεπιθύμητη, διότι θεωρείται επιβλαβές και χωροκατακτητικό είδος.

## Όνομα
Η λέξη *νυκτερευτής* είναι αρχαία και απαντά στους Νόμους (824B) του Πλάτωνα με την σημασία «αυτός που κυνηγά ή ψαρεύει κατά την διάρκεια της νύχτας». Ετυμολογικά πρόκειται για ενεργητικό ουσιαστικό σε *-τής* από το ρήμα *νυκτερεύω* «διανυκτερεύω, είμαι σε επιφυλακή την νύχτα». Το όνομα αυτό δόθηκε στο ζώο ως δηλωτικό της νυκτόβιας συμπεριφοράς του, καθώς διανυκτερεύει γυρεύοντας φαγητό. Στην Ιαπωνία, όπου το ζώο ενδημεί, ονομάζεται *τανούκι* (, κατακάνα: タヌキ, ρομάτζι: *tanuki*).

## Παραπομπές


Κατηγορία:Κυνίδες
Τάκης Νέμιτσας

Ο **Τάκης Νέμιτσας** είναι Ελληνοκύπριος πολιτικός και βιομήχανος. Διετέλεσε Υπουργός Εμπορίου και Βιομηχανίας και βουλευτής εκλεγμένος με το ΔΗΚΟ στην Εκλογική Περιφέρεια Λεμεσού.

## Βιογραφικά στοιχεία
Ο Τάκης Νέμιτσας γεννήθηκε στη Λεμεσό το 1930. Ομιλεί, πέρα από την ελληνική, την αγγλική γλώσσα. Απέκτησε πτυχίο διοίκησης επιχειρήσεων και οικονομικών. Διετέλεσε γενικός διευθυντής του συγκροτήματος της εταιρείας «Νέμιτσας» με δραστηριότητες στη βιομηχανία, το εμπόριο και τις εξαγωγές.

Διετέλεσε μέλος του διοικητικού συμβουλίου της Ομοσπονδίας Εργοδοτών και Βιομηχάνων (ΟΕΒ) και του Εμποροβιομηχανικού Επιμελητηρίου. Επιπλέον, διετέλεσε διοικητικός σύμβουλος της Τράπεζας Κύπρου, αναπληρωτής πρόεδρος της Woolworth Κύπρου και μέλος διοικητικών συμβουλίων διαφόρων άλλων επιχειρήσεων.

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λεμεσού με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Ως βουλευτής διετέλεσε πρόεδρος της Επιτροπής Εμπορίου και Βιομηχανίας.

Το 1980 αποχώρησε από το ΔΗΚΟ λόγω διαφωνιών. Ακολούθως εντάχθηκε στη Νέα Δημοκρατική Παράταξη (ΝΕΔΗΠΑ). Στις βουλευτικές εκλογές του 1981 η ΝΕΔΗΠΑ δεν εξέλεξε κανένα υποψήφιο της.

Στις 28 Φεβρουαρίου 1988 διορίστηκε Υπουργός Εμπορίου και Βιομηχανίας στην Κυβέρνηση Γιώργου Βασιλείου. Παραιτήθηκε στις 16 Ιανουαρίου 1993. Αιτία της παραίτησης ήταν ο σάλος που δημιουργήθηκε έπειτα από υβριστικές δηλώσεις του εναντίον του Γλαύκου Κληρίδη σε ραδιοφωνικό σταθμό. Ο Τάκης Νέμιτσας απαντούσε στους ισχυρισμούς του Γλαύκου Κληρίδη της 14ης Ιανουαρίου 1993 στη Βουλή των Αντιπροσώπων ότι χρησιμοποίησε τη θέση του για να προωθήσει το προσωπικό του συμφέρον. Επιπλέον, στις 15 Ιανουαρίου 1993 τα κόμματα ΔΗΣΥ και ΔΗΚΟ αποφάσισαν πλειοψηφικά, σε συνεδρία της Βουλής των Αντιπροσώπων, αποκοπή του μισθού του Τάκη Νέμιστα και των κονδυλίων που αφορούσαν την παροχή υπηρεσιών από το υπουργείο του οποίου προΐστατο. Τα γεγονότα αυτά διαδραματίστηκαν λίγες μέρες πριν τις προεδρικές εκλογές του 1993, με βασικούς διεκδικητές τον Γιώργο Βασιλείου και τον Γλαύκο Κληρίδη.

## Παραπομπές


## Πηγές
* 
* 

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λεμεσού
Κατηγορία:Κύπριοι επιχειρηματίες
Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κυβέρνηση Γιώργου Βασιλείου 1988
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Ανδρέας Γιάγκου

Ο **Ανδρέας Γιάγκου** ήταν Ελληνοκύπριος πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένος με το Πατριωτικόν Μέτωπον και στην Εκλογική περιφέρεια Λευκωσίας εκλεγμένος με το ΔΗΚΟ.

## Βιογραφικά στοιχεία
Ο Ανδρέας Γιάγκου γεννήθηκε στο Κάτω Δίκωμο το 1916. Ήταν αγρότης και συνδικαλιστής. Διετέλεσε γενικός γραμματέας της Παναγροτικής Ένωσης Κύπρου τις περιόδους 1959-1961 και 1976-1981.

Απεβίωσε το 1995.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική περιφέρεια Κερύνειας με το Πατριωτικόν Μέτωπον για την Α΄ Κοινοβουλευτική Περίοδο. Επανεξελέγη βουλευτής στις βουλευτικές εκλογές του 1976 στην Εκλογική περιφέρεια Λευκωσίας με το ΔΗΚΟ για την Γ΄ Κοινοβουλευτική Περίοδο. Τον Φεβρουάριο του 1981 αποχώρησε από το ΔΗΚΟ και συνέχισε ως ανεξάρτητος.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Κερύνειας
Κατηγορία:Κύπριοι συνδικαλιστές
Κατηγορία:Βουλευτές Λευκωσίας
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)